Раман Бег — гэта ў першую чаргу спроба ставіць пытаньні, спроба сумнявацца. Героі кнігі – не ўпэўненыя ў будучыні, ня ведаюць, ці было нешта ў іх мінулым; ім застаецца адно сучаснасьць, нематываваны бег сярод крохкіх пэйзажаў, такіх жа самых, як і раней, толькі пазбытых сваёй грунтоўнасьці. Раман мае заблытаны сюжэт, на фоне якога падзеі падаюцца рванымі і нелягічнымі. Часам чытач можа адчуць няскончанасьць думкі. Усё гэта правакуе да роздуму над вечнымі каштоўнасьцямі і дробным існаваньнем чалавека ў гэтым сьвеце…